એલસીબી પીઆઇ આરબી દેવધાને બાતમી મળી હતી કે બાઇક પર બે ઇસમો ચોરી લાવેલ કોમ્પ્યુટર સાધનો સાથે પસાર થનાર છે. વોચ દરમિયાન બે ઇસમોને રોક્યા હતાં. જેમાં અમીત રાઠવા (ઉ.૨૦) અને અનિલ રાઠવા (ઉ.૨૦ બંને રહે. મકોડી ગામ બામલા ફળીયા તા. ક્વાંટ) કોમ્પ્યુટર સેટ સીપીયુ એલઇડી મોનીટર બોર્ડ માઉસ, સ્પીકરની જોડ એક તથા મોટર સાઇકલ સહિત કુલ રૃા. ૫૬૪૨૦નો મુદ્દામાલ કબજે કર્યો હતો. પૂછપરછ કરતાં કોમ્પ્યુટર દોઢેક માસ અગાઉ તેમના ગામના વનેશ રાઠવા સાથે મળીને ખાંટીયાવાટ સ્કૂલમાંથી ચોરી કરેલનું જણાવ્યું હતું.